钦定古今图书集成/明伦汇编/氏族典/第056卷 > 徐德言
## 钦定古今图书集成/明伦汇编/氏族典/第056卷 > 徐德言

按《青琐集》：陈徐德言之妻，后主叔宝之妹乐昌公主
也。才色冠绝。时陈政方乱，德言知不相保，乃破一照
镜，人执其半，约曰：“鬻此必以正月望日。”及陈亡，其妻
入杨越公家，德言流落至京，遂以正月望日访于都
市，果有苍头鬻半照者，德言引至其居，出半照合之，
具言其故。越公知之，还其妻。